**1η Ανακοίνωση του Πανελλήνιου Συνεδρίου του Παραρτήματος Ροδόπης της Ελληνικής Μαθηματικής Εταιρείας**

Το παράρτημα της Ελληνικής Μαθηματικής Εταιρείας στη Ροδόπη σε συνεργασία με τη Δευτεροβάθμια Εκπαίδευση Ν. Ροδόπης, στο πλαίσιο του εορτασμού των 30 χρόνων από την ίδρυσή του διοργανώνει το πρώτο πανελλήνιο συνέδριο Μαθηματικών με τίτλο:

«**Τα μαθηματικά στην Πρωτοβάθμια και στη Δευτεροβάθμια Εκπαίδευση»**

Το συνέδριο θα πραγματοποιηθεί στην Κομοτηνή το Σάββατο 1 και την Κυριακή 2 Απριλίου 2017. Σκοπός του συνεδρίου είναι να προωθήσει το γόνιμο και δημιουργικό διάλογο μέσα στην εκπαιδευτική κοινότητα αναφορικά με τη διδασκαλία των μαθηματικών στην Πρωτοβάθμια και τη Δευτεροβάθμια Εκπαίδευση.

Στο συνέδριο, εκτός των εισηγήσεων, θα πραγματοποιηθούν κεντρικές ομιλίες από καθηγητές μαθηματικών τριτοβάθμιας εκπαίδευσης και σχολικούς συμβούλους, που συγκροτούν την επιστημονική επιτροπή του συνεδρίου. Επιδιώκεται ο διάλογος και η διαδραστική συμμετοχή των συνέδρων, ως εκ τούτου θα υπάρξουν συζητήσεις - συνεδρίες στρογγυλής τραπέζης και εργαστηριακές παρουσιάσεις.

**Θεματικές ενότητες**

* Διδακτικές πρακτικές και μεθοδολογίες στα μαθηματικά στην Πρωτοβάθμια και στη Δευτεροβάθμια Εκπαίδευση
* Αξιοποίηση Τ.Π.Ε. στη διδασκαλία και τη μάθηση των μαθηματικών
* Αξιολόγηση των μαθητών στο μάθημα των μαθηματικών
* Καινοτόμες δράσεις στη διδασκαλία των μαθηματικών
* Χρήση της τέχνης και της ιστορίας των μαθηματικών στη διδασκαλία των μαθηματικών
* Διαπολιτισμική αγωγή μέσω της διδασκαλίας των μαθηματικών

**Το συνέδριο απευθύνεται κυρίως σε:**

* Εκπαιδευτικούς Πρωτοβάθμιας Εκπαίδευσης
* Εκπαιδευτικούς Δευτεροβάθμιας Εκπαίδευσης
* Ερευνητές της Εκπαίδευσης
* Προπτυχιακούς και Μεταπτυχιακούς Φοιτητές Παιδαγωγικών Σχολών

Περισσότερες πληροφορίες: [**http://emerodopis30synedrio.blogspot.gr/**](http://emerodopis30synedrio.blogspot.gr/)

Στην παραπάνω σελίδα, στην κατηγορία: «Οδηγίες προς συγγραφείς και εισηγητές» παρατίθενται και οδηγίες για τη συγγραφή των εργασιών.

**Σημαντικές Ημερομηνίες**

**10 Δεκεμβρίου 2016**

1η Ανακοίνωση του Συνεδρίου

**13 Ιανουαρίου 2017**

2η Ανακοίνωση του Συνεδρίου

**12 Φεβρουαρίου 2017**

Λήξη προθεσμίας υποβολής των εργασιών

**1 Μαρτίου 2017**

Ενημέρωση αποδοχής των εργασιών

**12 Μαρτίου 2017**

Ανακοίνωση προγράμματος του Συνεδρίου

**1 – 2 Απριλίου 2017**

Διεξαγωγή του Συνεδρίου

**Επικοινωνία - Πληροφορίες:**

**emerodopis@gmail.com**

[**http://emerodopis30synedrio.blogspot.gr/**](http://emerodopis30synedrio.blogspot.gr/)